Adele

Adele Laurie Blue Adkins (/əˈdɛl/ ; lahia pado 5 Mei 1988), nan dikana sabagai Adele, adolah saurang panyanyi-panulih lagu asa Inggirih. Inyo dianggap sabagai ikon kabudayaan Inggirih dan dikana juo jo vokalnyo nan batipe mezzo-soprano sarato panulisan lagunyo nan sentimental. Panghargaan yang didapeknyo tamasuak 16 Grammy Awards, 12 Brit Awards, Academy Awards, Primetime Emmy Award, jo Golden Globe Award.

Adele adolah salah satu artis musik nan karyanyo paliang laku di dunia, nan karyanyo tajua labiah dari 120 juta rekaman di saluruah dunia. Salain itu, inyo dinyatoan sabagai artis padusi paliang laku pado abaik ka-21 di Inggirih, jo artis paliang laku pado taun 2010-an di Amerika Sarikaik. Album studionyo 21 jo 25 marupoan duo album paliang laku pado taun 2010-an di Inggirih dan kaduonyo tacantum di antaro album paliang laku dalam sajarah tangga lagu Inggirih, sadangkan di AS kaduo album tadi disertifikasi Diamond, nan ma iko adolah sertifikasi paliang banyak didapek dek Adele dibandiang jo artis-artis nan debut pado abaik ka-21.

 Kahidupan maso ketek 
Adele lahia pado 5 Mei 1988 di Tottenham, London, dari amaknyo nan urang Inggirih, Penny Adkins, jo apaknyo nan urang Wales, Marc Evans. Sasudah Evans pai katiko Adele baumua 2, inyo digadangan dek amaknyo. Inyo mulai manyanyi pado umua 4 taun dan manyabuik baso inyo terobsesi jo dunia musik. Pado taun 1997, Adele nan baumua 9 taun jo amaknyo nan pado wakatu itu bakarajo sabagai pambuek parabot jo panyelenggara kagiatan pambalajaran dewasa, pindah ka Brighton di pasisia selatan Inggirih.

Pado taun 1999, Adele jo amaknyo pindah baliak ka London; partamo ka Brixton, kudian ka distrik di sabalahnyo Norwood Barat di London selatan, nan marupoan judul lagu patamonyo Hometown Glory. Adele banyak maabihan maso mudonyo di sabuah taman banamo Brockwell Park, sambia bamain gitar jo manyanyi untuak kawan-kawannyo, nan inyo sabuik juo di lagunyo pado taun 2015, Million Years Ago. Adele luluih dari Sekolah Seni Pertunjukan & Teknologi BRIT di Croydon pado bulan Mei 2006.

 Album 

 19 (2008)
 21 (2011)
 25 (2015)
 30 (2021)

 Rujuakan 

 Pautan lua 

 Adele - situs resmi
 Adele di YouTube
 Adele di Spotify
 Adele di Instagram
Kategori:Panyanyi Inggirih
Kategori:Panyanyi Padusi